Document ID: 32011D0717
Publication Date: 2011-10-27

Title and Content:
KOMISIJAS ĪSTENOŠANAS LĒMUMS
(2011. gada 27. oktobris),
ar kuru groza Lēmumu 98/536/EK, ar ko paredz valstu references laboratoriju sarakstu atlieku noteikšanai
(izziņots ar dokumenta numuru C(2011) 7610)
(Dokuments attiecas uz EEZ)
(2011/717/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1996. gada 29. aprīļa Direktīvu 96/23/EK, ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (1), un jo īpaši tās 14. panta 1. punkta trešo daļu,
tā kā:
(1)
Direktīva 96/23/EK nosaka pasākumus tās I pielikumā minēto vielu un atlieku grupu pārraudzībai. Tā paredz, ka katrai dalībvalstij jāizraugās vismaz viena valsts references laboratorija, kas ir atbildīga par minētajā direktīvā noteiktiem konkrētiem uzdevumiem. Direktīvā 96/23/EK ir arī paredzēts, ka Komisija izstrādā šādu izraudzītu laboratoriju sarakstu.
(2)
Patlaban saraksts ar valsts references laboratorijām atlieku noteikšanai ir izklāstīts Komisijas Lēmuma 98/536/EK (2) pielikumā.
(3)
Vairākas dalībvalstis ir izraudzījušās papildu valsts references laboratorijas vai arī izraudzītās laboratorijas aizstājušas ar citām laboratorijām. Turklāt vairākām laboratorijām, kas patlaban norādītas sarakstā Lēmuma 98/536/EK pielikumā, ir mainījusies kontaktinformācija un tās atlieku grupas, kuras tās pārrauga. Tāpēc Savienības tiesību aktu skaidrības un konsekvences labad ir lietderīgi atjaunināt minētā lēmuma pielikumā izklāstīto valsts references laboratoriju sarakstu.
(4)
Tāpēc Lēmums 98/536/EK būtu attiecīgi jāgroza.
(5)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 98/536/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2011. gada 27. oktobrī

Classification:
Level 1 Categories: 100158
100149
100155
Level 2 Categories: 100262
100215
100244
Level 3 Categories: 2090
2479
1268
2478
All Categories: 1442
192
3660
4308
6569